P6_TA(2005)0146

Elin- ja työolojen kehittämissäätiön luominen *

Euroopan parlamentin lainsäädäntöpäätöslauselma ehdotuksesta neuvoston asetukseksi Euroopan elin- ja työolojen kehittämissäätiön luomisesta annetun asetuksen (ETY) N:o 1365/75 muuttamisesta (KOM(2004)0057 — C6-0040/2004 — 2004/0026(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2004)0057) [1],

- ottaa huomioon EY:n perustamissopimuksen 308 artiklan, jonka mukaisesti neuvosto on kuullut parlamenttia (C6-0040/2004),

- ottaa huomioon työjärjestyksen 51 artiklan,

- ottaa huomioon työllisyyden ja sosiaaliasioiden valiokunnan mietinnön (A6-0091/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

JOHDANTO-OSAN 8 A KAPPALE (uusi)

| (8 a) On varmistettava säätiön rakenteellinen sitoutuminen kansalaisyhteiskuntaan ja erityisesti sosiaalialalla toimiviin kansalaisjärjestöihin. |

Tarkistus 2

JOHDANTO-OSAN 11 KAPPALE

(11) Komission tavoitteena on perustamissopimuksen 3 artiklan mukaisesti poistaa epätasa-arvo ja edistää naisten ja miesten tasa-arvoa kaikissa toimissa. Siksi on aiheellista antaa säännökset, joilla edistetään miesten ja naisten tasapuolista edustusta hallintoneuvoston kokoonpanossa. | (11) Komission tavoitteena on perustamissopimuksen 3 artiklan mukaisesti poistaa epätasa-arvo ja edistää naisten ja miesten tasa-arvoa kaikissa toimissa. Siksi on aiheellista antaa säännökset, joilla edistetään miesten ja naisten tasapuolista edustusta säätiön johto- ja hallintoelimissä. |

Tarkistus 3

JOHDANTO-OSAN 13 KAPPALE

(13) Säätiö on ainoa yhteisön erillisvirasto, jolla on omat henkilöstösääntönsä. Vuonna 2004 toteutettava Euroopan yhteisöjen henkilöstösääntöjen uudistus huomioon ottaen on aiheellista korjata tällainen epäjohdonmukaisuus ja mukauttaa säätiön henkilöstöä koskevia säännöksiä. Euroopan elin- ja työolojen kehittämissäätiön henkilöstöä koskevista palvelussuhteen ehdoista annettua neuvoston asetusta (EHTY, ETY, Euratom) N:o 1860/76 [2] olisi edelleen sovellettava kyseisen asetuksen säännösten mukaan palkattuun säätiön henkilöstöön. | (13) On asianmukaista kohdella henkilöstöä säätiössä, joka on ainoa yhteisön erillisvirasto, jolla on omat henkilöstösääntönsä, samalla tavoin kuin muita virkamiehiä ja toimihenkilöitä, jotka on otettu palvelukseen yhteisön tekemällä sopimuksella, ja myönnettävä samat edut kuin Euroopan yhteisöjen uusissa henkilöstösäännöissä ja pidettävä samalla huolta saavutetuista oikeuksista, etenkin uraa koskevista oikeuksista ja eläkeoikeuksista. Sen varmistaminen, että nykyinen ja uusi henkilöstö sisällytetään EY:n henkilöstösääntöjen soveltamisalaan, tuo mukanaan harmonisointi- ja tehokkuusetuja, ja tämä olisi toteutettava tavalla, joka ei aiheuta kustannuksia. |

Tarkistus 4

1 ARTIKLAN 1 A KOHTA (uusi)3 artiklan 2 a kohta (uusi) (asetus (ETY) N:o 1365/75)

| 1 a.Lisätään 3 artiklaan 2 a kohta seuraavasti:2 a. Toteuttaessaan tehtäväänsä säätiön on edistettävä asianmukaisia suhteita sosiaalialalla toimiviin kansalaisjärjestöihin varmistaakseen niiden jäsennellyn yhteyden säätiön työhön. |

Tarkistus 5

1 ARTIKLAN 2 KOHTA5 artiklan johdantokappale (asetus (ETY) N:o 1365/75)

Säätiössä on: | Säätiön johto- ja hallintoelimiä ovat: |

Tarkistus 6

1 ARTIKLAN 3 KOHTA6 artiklan 2 kohta (asetus (ETY) N:o 1365/75)

2. Neuvosto nimittää 1 kohdan a, b ja c alakohdassa tarkoitetut jäsenet siten, että jokaisessa edellä mainitussa ryhmässä on yksi jäsen kustakin jäsenvaltiosta. Samalla ja samoin ehdoin kuin varsinaisen jäsenen neuvosto nimittää varajäsenen, joka osallistuu johtokunnan kokouksiin ainoastaan varsinaisen jäsenen poissa ollessa. | 2. Neuvosto nimittää 1 kohdan a, b ja c alakohdassa tarkoitetut jäsenet saatuaan kultakin jäsenvaltiolta ja niiden työnantaja- ja työntekijäjärjestöiltä erilliset ehdokasluettelot. Samalla ja samoin ehdoin kuin varsinaisen jäsenen neuvosto nimittää varajäsenen, joka osallistuu johtokunnan kokouksiin ainoastaan varsinaisen jäsenen poissa ollessa. |

Komissio nimittää sitä edustavat varsinaiset jäsenet ja varajäsenet itse. | Komissio nimittää sitä edustavat varsinaiset jäsenet ja varajäsenet itse. |

Kun jäsenvaltiot, työnantajajärjestöt ja työntekijäjärjestöt laativat neuvostolle ehdokasluettelonsa, niiden on pyrittävä varmistamaan miesten ja naisten tasapuolinen edustus johtokunnassa. | Kun jäsenvaltiot, komissio, työnantajajärjestöt ja työntekijäjärjestöt laativat ehdokasluettelonsa, niiden on pyrittävä varmistamaan miesten ja naisten tasapuolinen edustus johtokunnassa. Miesten ja naisten tasapuolinen edustus on yleisesti ottaen varmistettava 5 artiklassa tarkoitetuissa elimissä. |

| Kaikkien enemmän kuin yhden jäsenen nimittävien ryhmien on varmistettava nimityksissään tasainen sukupuolijakauma. |

Neuvosto julkaisee tiedoksi johtokunnan jäsenten luettelon Euroopan unionin virallisessa lehdessä. | Neuvosto julkaisee johtokunnan ja puheenjohtajiston jäsenten luettelon Euroopan unionin virallisessa lehdessä, ja säätiö julkaisee sen verkkosivuillaan. |

Tarkistus 7

1 ARTIKLAN 3 KOHTA6 artiklan 4 kohta (asetus (ETY) N:o 1365/75)

4. Johtokunta valitsee 7 kohdassa tarkoitetun kolmen ryhmän sekä komission edustajien keskuudesta yhdeksi vuodeksi puheenjohtajansa ja kolme varapuheenjohtajaa, jotka voidaan nimittää uudeksi toimikaudeksi. | 4. Johtokunta valitsee puheenjohtajakseen ja kolmeksi varapuheenjohtajaksi yhden henkilön kustakin 7 kohdassa tarkoitetuista kolmesta ryhmästä sekä yhden henkilön komission edustajien keskuudesta yhdeksi vuodeksi. Toimikausi voidaan uusia. |

Tarkistus 8

1 ARTIKLAN 3 KOHTA6 artiklan 6 kohta (asetus (ETY) N:o 1365/75)

6. Johtokunta tekee päätöksensä jäsentensä äänten ehdottomalla enemmistöllä. | 6. Johtokunta tekee päätöksensä jäsentensä äänten ehdottomalla enemmistöllä. Kullakin jäsenellä on yksi ääni. |

Tarkistus 9

1 ARTIKLAN 3 KOHTA6 artiklan 8 kohta (asetus (ETY) N:o 1365/75)

8. Johtokunta asettaa puheenjohtajiston. Puheenjohtajisto muodostuu johtokunnan puheenjohtajasta ja kolmesta varapuheenjohtajasta sekä kunkin 7 kohdassa tarkoitetun ryhmän koordinaattorista ja yhdestä komission edustajasta. | 8. Johtokunta asettaa puheenjohtajiston, jossa on 11 jäsentä. Puheenjohtajisto muodostuu johtokunnan puheenjohtajasta ja kolmesta varapuheenjohtajasta sekä kunkin 7 kohdassa tarkoitetun ryhmän koordinaattorista ja yhdestä kunkin ryhmän muusta edustajasta sekä yhdestä komission edustajasta. Kukin ryhmä voi nimittää enintään kolme varajäsentä, jotka osallistuvat puheenjohtajiston kokouksiin varsinaisten jäsenten poissa ollessa. |

Tarkistus 10

1 ARTIKLAN 3 KOHTA6 artiklan 9 kohta (asetus (ETY) N:o 1365/75)

9. Johtokunta päättää puheenjohtajiston vuotuisesta kokousaikataulusta. Puheenjohtaja kutsuu koolle puheenjohtajiston lisäkokouksia sen jäsenten pyynnöstä. | 9. Johtokunta päättää puheenjohtajiston kokousten vuotuisesta lukumäärästä. Puheenjohtajiston puheenjohtaja kutsuu koolle lisäkokouksia sen jäsenten pyynnöstä. |

Tarkistus 11

1 ARTIKLAN 3 KOHTA6 artiklan 10 a kohta (uusi) (asetus (ETY) N:o 1365/75)

| 10 a. Johtokunnalle annetaan täydelliset ja ajantasaiset tiedot puheenjohtajiston toiminnasta ja päätöksistä. |

Tarkistus 12

1 ARTIKLAN 4 KOHDAN A ALAKOHTA7 artiklan 1 kohta (asetus (ETY) N:o 1365/75)

1. Johtokunta johtaa säätiötä, jonka suuntaviivat se määrää. Johtokunta hyväksyy johtajan tekemän ehdotuksen perusteella toimintasuunnitelman yhteisymmärryksessä komission kanssa. | 1. Johtokunta määrittää säätiön strategiset tavoitteet. Johtokunta hyväksyy erityisesti talousarvion, nelivuotisen toimintaohjelman sekä vuosittaisen työohjelman johtajan 5 artiklan mukaisesti tekemän ehdotuksen perusteella. |

Tarkistus 13

1 ARTIKLAN 4 KOHDAN A A ALAKOHTA (uusi)7 artiklan 2 kohta (asetus (ETY) N:o 1365/75)

| a a)Korvataan 2 kohta seuraavasti:"2. Komission lausunnon saatuaan johtokunta hyväksyy työjärjestyksen, jossa määrätään sen toimintaa koskevista käytännön järjestelyistä. Työjärjestys lähetetään tiedoksi Euroopan parlamentille ja neuvostolle. Saatuaan työjärjestyksen neuvosto voi yksinkertaisella enemmistöllä muuttaa sen määräyksiä kolmen kuukauden kuluessa." |

Tarkistus 14

1 ARTIKLAN 4 KOHDAN B ALAKOHTA7 artiklan 4 kohta (asetus (ETY) N:o 1365/75)

4. Puheenjohtajisto toteuttaa johtokunnan antamin valtuuksin kaikki säätiön johtamisen edellyttämät toimenpiteet johtokunnan kokousten välillä lukuun ottamatta 12 ja 15 artiklassa tarkoitettuja tehtäviä ja sanotun kuitenkaan rajoittamatta 8 ja 9 artiklassa vahvistettuja johtajan velvollisuuksia. | 4. Puheenjohtajisto seuraa johtokunnan antamin valtuuksin johtokunnan päätösten täytäntöönpanoa ja toteuttaa kaikki säätiön asianmukaisen johtamisen edellyttämät toimenpiteet johtokunnan kokousten välillä, sanotun kuitenkaan rajoittamatta 8 ja 9 artiklassa vahvistettuja johtajan velvollisuuksia. Johtokunta ei voi siirtää puheenjohtajistolle 12 ja 15 artiklassa tarkoitettuja valtuuksia. |

Tarkistus 15

1 ARTIKLAN 5 KOHTA9 artiklan 1 kohta (asetus (ETY) N:o 1365/75)

1. Johtaja vastaa säätiön hallinnosta ja panee täytäntöön johtokunnan ja puheenjohtajiston päätökset. Hän edustaa säätiötä oikeudellisesti. | 1. Johtaja vastaa säätiön hallinnosta sekä johtokunnan ja puheenjohtajiston tekemien päätösten ja niiden hyväksymien ohjelmien täytäntöönpanosta. Johtaja edustaa säätiötä oikeudellisesti ja päättää henkilöstöasioista 17 artiklan mukaisesti. |

Tarkistus 16

1 ARTIKLAN 5 KOHTA10 artikla (asetus (ETY) N:o 1365/75)

Johtokunta voi johtajan esityksestä pyytää riippumattomilta asiantuntijoilta lausunnon tietyistä vuosittaiseen toimintasuunnitelmaan liittyvistä kysymyksistä. | Johtokunta voi johtajan esityksen perusteella valita riippumattomat asiantuntijat ja pyytää heiltä lausunnon tietyistä vuosittaiseen työohjelmaan ja nelivuotiseen toimintaohjelmaan liittyvistä kysymyksistä. |

Tarkistukset 17 ja 21

1 ARTIKLAN 7 KOHTA12 artiklan 1 kohdan 2 alakohta (asetus (ETY) N:o 1365/75)

7)Korvataan 12 artiklan 1 kohdan toinen alakohta seuraavasti: | 7)Korvataan 12 artiklan 1 kohdan ensimmäinen ja toinen alakohta seuraavasti: |

| 1. "Johtaja laatii vuosittaisen työohjelman ennen kunkin vuoden 1 päivää heinäkuuta 7 artiklassa tarkoitettujen suuntaviivojen perusteella. Vuosittainen työohjelma on osa nelivuotista toimintaohjelmaa. Vuosittaisen työohjelman hankkeisiin on liitettävä arvio vastaavista menoista." |

"Johtaja ottaa edellä mainittua suunnitelmaa laatiessaan huomioon yhteisön toimielinten sekä Euroopan talous- ja sosiaalikomitean lausunnot." | "Johtaja ottaa ohjelmia laatiessaan huomioon yhteisön toimielinten, alueiden komitean ja Euroopan talous- ja sosiaalikomitean lausunnot." |

Tarkistus 18

1 ARTIKLAN 7 A KOHTA (uusi)12 artiklan 2 kohta (asetus (ETY) N:o 1365/75)

| 7 a)Korvataan 12 artiklan 2 kohta seuraavasti:"2. Johtaja toimittaa ohjelmat johtokunnan hyväksyttäviksi." |

Tarkistus 19

1 ARTIKLAN 8 KOHTA17 artikla (asetus (ETY) N:o 1365/75)

1. Säätiön henkilöstöön, joka on palkattu [tämän asetuksen voimaantulopäivä] jälkeen, sovelletaan tapauksen mukaan joko Euroopan yhteisöjen virkamiehiin sovellettavia henkilöstösääntöjä tai Euroopan yhteisöjen muuhun henkilöstöön sovellettavia palvelussuhteen ehtoja. Säätiö käyttää henkilöstönsä suhteen tapauksen mukaan joko nimittävälle viranomaiselle tai hankintaviranomaiselle annettuja valtuuksia. | 1. Säätiön henkilöstöön, joka on palkattu [tämän asetuksen voimaantulopäivä] jälkeen, sovelletaan joko Euroopan yhteisöjen virkamiehiin sovellettavia henkilöstösääntöjä tai Euroopan yhteisöjen muuhun henkilöstöön sovellettavia palvelussuhteen ehtoja. Asiassa sovelletaan henkilöstösääntöjen liitteessä XIII olevaa 2 jaksoa. |

| 1 a. Kaikkiin Euroopan elin- ja työolojen kehittämissäätiön henkilöstöä koskevista palvelussuhteen ehdoista 29 päivänä kesäkuuta 1976 annetun neuvoston asetuksen (EHTY, ETY, Euratom) N:o 1860/76 [3] mukaisesti ennen [tämän asetuksen voimaantulopäivä] palkattuihin säätiön työntekijöihin sovelletaan Euroopan yhteisöjen virkamiehiin sovellettavia henkilöstösääntöjä. Näihin työsopimuksiin sovelletaan kyseisestä päivämäärästä lähtien henkilöstösääntöjen liitteessä XIII olevien 1, 3 ja 4 jakson määräyksiä lukuun ottamatta 22 artiklan 2 kohtaa. Työntekijöillä on oikeus päättää työsopimuksensa myös mainittuna päivänä ilman asetuksen (EHTY, ETY, Euratom) N:o 1860/76 45 artiklassa säädettyä irtisanomisaikaa. Sopimuksen päättymisestä maksettavan erorahan ja työttömyyskorvauksen vuoksi sopimuksen katsotaan tällöin päättyvän säätiön toiminnan seurauksena. |

| 1b. Säätiö käyttää henkilöstönsä suhteen tapauksen mukaan joko nimittävälle viranomaiselle tai sopimusten tekemiseen valtuutetulle viranomaiselle annettuja valtuuksia. |

2. Johtokunta antaa yhteisymmärryksessä komission kanssa asianmukaiset täytäntöönpanosäännöt. | 2. Johtokunta antaa yhteisymmärryksessä komission kanssa asianmukaiset täytäntöönpanosäännöt. |

Tarkistus 20

2 ARTIKLA

2 artikla Neuvoston asetuksen (EHTY, ETY, Euratom) N:o 1860/76 soveltamista jatketaan kyseisen asetuksen sääntöjen mukaisesti palkattuun Euroopan elin- ja työolojen kehittämissäätiön henkilöstöön. | Poistetaan. |

[1] Ei vielä julkaistu virallisessa lehdessä.

[2] EYVL L 214, 6.8.1976, s. 24.

[3] EYVL L 214, 6.8.1976, s. 24, asetus sellaisena kuin se on viimeksi muutettuna asetuksella (EHTY, ETY, Euratom) N:o 680/87 (EYVL L 72, 14.3.1987, s. 15).

--------------------------------------------------